Title: ประกาศธนาคารแห่งประเทศไทย เรื่อง การใช้บริการเครือข่ายอินเตอร์เน็ต (Internet) ในการประกอบธุรกิจของธนาคารพาณิชย์

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง  การใช้บริการเครือข่ายอินเตอร์เน็ต (Internet)
ในการประกอบธุรกิจของธนาคารพาณิชย์
-----------

                        อาศัยอำนาจตามความในมาตรา
๙ ทวิ แห่งพระราชบัญญัติการธนาคาร
พาณิชย์ พ.ศ. ๒๕๐๕ และที่แก้ไขเพิ่มเติม ธนาคารแห่งประเทศไทยกำหนดเงื่อนไขในการอนุญาต
ให้ธนาคารพาณิชย์ ใช้บริการเครือข่ายอินเตอร์เน็ต (Internet)
ในการประกอบธุรกิจของธนาคาร
พาณิชย์ ดังต่อไปนี้

                        ข้อ
๑ 
ให้ยกเลิกประกาศธนาคารแห่งประเทศไทย เรื่อง การใช้บริการเครือข่าย
อินเตอร์เน็ต (Internet) ในการประกอบธุรกิจของธนาคารพาณิชย์
ลงวันที่ ๓๐ ธันวาคม ๒๕๔๒ 
และให้ใช้ประกาศฉบับนี้แทน

                        ข้อ
๒ 
การใช้บริการเครือข่ายอินเตอร์เน็ต (Internet) เพื่อเป็นการให้ข้อมูล
ข่าวสารของกิจการลักษณะเช่นเดียวกับการโฆษณา
หรือเผยแพร่ธุรกิจที่ให้บริการ เช่น ขั้นตอน
ปฏิบัติในการขอสินเชื่อ แบบคำขอสินเชื่อ
เอกสารหลักฐานที่จำเป็นต้องใช้ อัตราดอกเบี้ย เป็นต้น 
ทั้งกรณีที่กระทำเป็นการทั่วไป
หรือเป็นการเฉพาะแก่ลูกค้ารายหนึ่งรายใด ให้กระทำได้
โดยไม่ต้องขออนุญาตต่อธนาคารแห่งประเทศไทย

                        ข้อ
๓ 
การใช้บริการเครือข่ายอินเตอร์เน็ต (Internet) ในการประกอบธุรกิจ
การธนาคารพาณิชย์หรือธุรกิจที่เกี่ยวกับหรือเนื่องจากการธนาคารพาณิชย์หรือธุรกิจอันเป็น
ประเพณีที่ธนาคารพาณิชย์พึงกระทำหรือธุรกิจทำนองเดียวกัน
ที่ได้รับอนุญาตจากธนาคารแห่ง
ประเทศไทยตามพระราชบัญญัติการธนาคารพาณิชย์ พ.ศ. ๒๕๐๕
และที่แก้ไขเพิ่มเติม ต้องได้รับ
อนุญาตจากธนาคารแห่งประเทศไทยก่อนดำเนินการ
                        สำหรับธนาคารพาณิชย์ที่ได้รับอนุญาตตามประกาศธนาคารแห่งประเทศไทย
เรื่อง การใช้บริการเครือข่ายอินเตอร์เน็ต (Internet)
ในการประกอบธุรกิจของธนาคารพาณิชย์ 
ลงวันที่ ๓๐ ธันวาคม ๒๕๔๒ มาแล้วนั้น ให้สามารถใช้บริการเครือข่ายอินเตอร์เน็ต
(Internet) 
ให้บริการธุรกรรมต่างๆ
ภายในข้อกำหนดของประกาศฉบับนี้ได้ทันทีที่ประกาศฉบับนี้มีผล
ใช้บังคับ

                        ข้อ
๔  ในการขออนุญาต
ให้ธนาคารพาณิชย์ยื่นคำขออนุญาตตามแบบที่
ธนาคารแห่งประเทศไทยกำหนด พร้อมทั้งแจ้งรายละเอียด ดังนี้
                        (๑)
จะต้องจัดทำและแสดงแผนการรองรับการประกอบธุรกรรมผ่านเครือข่าย
อินเตอร์เน็ต (Internet)
โดยอย่างน้อยแผนการดังกล่าวต้องมีมาตรการดูแลความปลอดภัยของ
ระบบและข้อมูล
การประเมินความเสี่ยงและแผนรองรับในกรณีเกิดปัญหา การพัฒนาทางด้าน
เทคโนโลยีของระบบและการพัฒนาและฝึกอบรมพนักงาน
ระบบการควบคุมภายใน การแก้ไข
ปัญหาทางด้านกฎหมายที่อาจเกิดขึ้น
โดยคำนึงถึงสิทธิและผลประโยชน์ของลูกค้าผู้ใช้บริการ
                        ทั้งนี้
ต้องพร้อมที่จะอธิบายหรือชี้แจงเพิ่มเติมและปฏิบัติตามที่ธนาคาร
แห่งประเทศไทยสั่งการ
                        (๒)
จะต้องจัดให้มีและมอบเอกสารหลักฐานสำหรับธุรกรรมที่กระทำแก่ลูกค้า
เพื่อใช้อ้างอิงตามกฎหมายที่เกี่ยวข้อง
รวมทั้งต้องเก็บรักษาสำเนาไว้ให้ธนาคารแห่งประเทศไทย
ตรวจสอบได้

                        ข้อ
๕ 
เมื่อธนาคารพาณิชย์ยื่นคำขอและแจ้งรายละเอียด ตามข้อ ๔ แล้ว ให้มี
ผลเป็นการอนุญาตเมื่อพ้นกำหนด ๖๐ วัน นับแต่วันยื่นคำขอ
เว้นแต่ธนาคารแห่งประเทศไทย
จะมีข้อทักท้วงหรือให้ชี้แจงเพิ่มเติมเป็นลายลักษณ์อักษรให้ธนาคารพาณิชย์ได้รับอนุญาต
เมื่อได้รับแจ้งจากธนาคารแห่งประเทศไทย

                        ข้อ
๖ 
เมื่อธนาคารพาณิชย์ได้รับอนุญาตตามข้อ ๕ แล้ว ธนาคารพาณิชย์
สามารถใช้บริการเครือข่ายอินเตอร์เน็ต (Internet)
ในการประกอบธุรกิจของธนาคารพาณิชย์ได้ 
ภายในขอบเขตดังต่อไปนี้
                        (๑)
ธนาคารพาณิชย์สามารถใช้บริการเครือข่ายอินเตอร์เน็ต (Internet) ในการ
ประกอบธุรกรรมอื่นๆ
ที่ได้รับอนุญาตเป็นการเพิ่มเติมได้โดยไม่ต้องขออนุญาตใช้เครือข่าย
อินเตอร์เน็ต (Internet) ในการประกอบธุรกิจอีก ทั้งนี้
ต้องมีการปรับปรุงแผนรองรับ
การประกอบธุรกรรมดังกล่าวด้วย
                        (๒)
ธนาคารพาณิชย์สามารถแสดงเครื่องหมายการค้า (Logo) หรือข้อความ
ของธุรกิจอื่นบน Web Site ของธนาคารพาณิชย์เพื่ออำนวยความสะดวกให้ลูกค้าผู้ใช้บริการ
ทราบว่ามีธุรกิจอื่นใดที่สามารถทำธุรกรรมด้านการเงินผ่านธนาคารพาณิชย์หรือเพื่อเป็นช่องทาง
ให้ลูกค้าผู้ใช้บริการเลือกเข้า Web Site ของธุรกิจอื่นได้
ยกเว้นหน้าจอภาพแรกซึ่งเป็นหน้าจอ
ภาพหลักของ Web Site ให้แสดงเฉพาะบริการของธนาคารพาณิชย์เท่านั้น
                        ทั้งนี้
ไม่ให้ธนาคารพาณิชย์มีรายได้จากการแสดงเครื่องหมายการค้า (Logo) 
หรือข้อความของธุรกิจอื่นดังกล่าว
ซึ่งเสมือนเป็นการโฆษณาให้ธุรกิจอื่นและไม่ให้กระทำการใดๆ 
ในลักษณะที่เป็นการโฆษณาหรือชี้ชวนให้ลูกค้าผู้ใช้บริการเข้าไปใช้บริการใน
Web Site ของ
ธุรกิจอื่นที่ธนาคารพาณิชย์มีการเชื่อมโยง
                        (๓)
ขั้นตอนการซื้อขายสินค้าหรือบริการของธุรกิจอื่น ไม่ให้กระทำที่ Web Site 
ของธนาคารพาณิชย์

                        ข้อ
๗ 
ในการคิดค่าธรรมเนียมการให้บริการผ่านเครือข่ายอินเตอร์เน็ต 
(Internet) จากลูกค้าผู้ใช้บริการและธุรกิจอื่น
ธนาคารพาณิชย์ต้องจัดให้เป็นไปตามกลไกตลาด
เพื่อให้เกิดการแข่งขันและต้องคำนึงถึงความเป็นธรรมต่อลูกค้าผู้ใช้บริการ
                        อนึ่ง
หากมีข้อสัญญาระหว่างธนาคารพาณิชย์กับลูกค้าผู้ใช้บริการหรือระหว่าง
ธนาคารพาณิชย์กับธุรกิจอื่น
ซึ่งกำหนดให้ธนาคารพาณิชย์ต้องปฏิบัติอย่างไร ให้ธนาคารพาณิชย์
ปฏิบัติตามสัญญาดังกล่าว และหากมีข้อสัญญาจำกัดความรับผิดชอบของธนาคารพาณิชย์

ข้อสัญญาดังกล่าวต้องไม่จำกัดความรับผิดเพื่อกลฉ้อฉลหรือประมาทเลินเล่ออย่างร้ายแรง

และต้องไม่ขัดต่อกฎหมาย

                        ข้อ
๘ 
ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจา
นุเบกษาเป็นต้นไป

                                                ประกาศ
ณ วันที่ ๙ พฤศจิกายน พ.ศ. ๒๕๔๓

หม่อมราชวงศ์จัตุมงคล โสณกุล
                                                                      ผู้ว่าการ

ธนาคารแห่งประเทศไทย

[รก. ๒๕๔๓/พ๑๑๗ง/๒๑/๑๕ พฤศจิกายน ๒๕๔๓]

                                                                                     ชไมพร/แก้ไข
                                                                                    ๑๖
พฤษภาคม ๒๕๔๕
                                                                                    (B+A)